Konnaxt Cömhüriäte

İrlandiä Cömhüriäte (yışraq Konnaxt Cömhüriäte dip atala) — 1798 yılda Konnaxt provinsiäse territoriäsendä 1798 yılğı irland kütäreleşe barışında Fransiä xärbi yärdäme belän «Berläşkän irlandlar» xäräkäte tarafınnan tözelgän irland däwläte. 

 Tarixı 
1798 yılnıñ iyünendä İrlandiädä Angliägä qarşı kütäreleş başlanğan. Direktoriä Jan Yumber citäkçelegendäge 1000 soldattan torğan xärbi ekspeditsiä cibärgän. 22 avgustta Fransiä ekspeditsiäse Konnaxtqa kilgän, anda baş kütärüçelär oträdları belän quşılğan (şunan soñ anıñ ğäskärläre sanı ber mäğlümat buyınça 2000 keşe, ä ikençeläre buyınça 6000 keşe täşkil itkän). 27 avgustta berläşkän fransuz-irland köçläre Kastlbar yanında britannarnı tar-mar itkän. Näticädä Konnaxt provinsiäseneñ tönyaq öleşe basıp alınğan häm Konnaxt Cömhüriäte iğlan itelgän. Anıñ prezidentı Con Mur bulğan. 8 sentäberdä Ballinamakk yanındağı bäreleş bulğan, anda fransuz-irland ğäskärläre tar-mar itelgän. Bu cömhüriätne yuq itügä säbäp bulğan.

 İskärmälär 

Төркем:1798 елда юкка чыккан дәүләтләр һәм территорияләр
Төркем:Ирландия тарихи дәүләтләре
Төркем:1798 елда барлыкка килгәннәр
Төркем:Тарихи дәүләтләр
Төркем:Latinça